**Bedømmelseskriterier i samfundsfag. A-niveau mundtlig**

|  |  |
| --- | --- |
| **Karakter** | **Beskrivelse** |
| **02****Tilstrækkelig** | **Teori og begreber:** Du viser en minimal forståelse for samfundsfaglige teorier og begreber**Empiri:**Du viser en minimal viden om aktuelle samfundsforhold og kobler dem sjældent til undervisningen. Du udleder pointer fra samfundsfagligt materiale på et minimalt acceptabelt niveau. Eks. fra tabeller, artikler, figurer osv.Du viser mangelfuld brug af samfundsfaglige teorier og begreber på samfundsfagligt materialer. **Metode:**Du viser en vis indsigt i de grundlæggende dele af samfundsfaglig metode. Du kender for eksempel forskellen på kvalitativ og kvantitativ metode.**Problemstillinger:**Du kan opstille egne samfundsfaglige problemstillinger. Der mangler sammenhæng mellem problemstilling og taksonomiske niveauer.**Formidling:**Du bidrager kun med korte faglige indlæg og uddyber sjældent påstande via teorier og begreber. Indlæggene kan have en tendens til at være normative og den faglige argumentation er svag  |
| **4****Jævn** | **Teori og begreber**Du viser en nogenlunde, men usikker forståelse for samfundsfaglige teorier og begreber. **Empiri:**Du viser en vis viden om aktuelle samfundsforhold og kobler dem en gang imellem til undervisningen. Du kan til en vis grad udlede pointer fra samfundsfagligt materiale. Eks. tabeller, artikler, figurer osv.Du kan til en vis grad anvende samfundsfaglige teorier og begreber på samfundsfagligt materiale. **Metode:**Du viser en vis indsigt i de grundlæggende dele af samfundsfaglig metode. Du kender for eksempel forskellen på case-, komparativ- samt kvalitativ- og kvantitativ metode. Du kender flere af begrebsparrene.**Problemstillinger**Du kan med væsentlige mangler opstille og besvare samfundsfaglige problemstillinger. De taksonomiske niveauer er ikke altid på plads.**Formidling:**Du deltager med korte faglige indlæg i klasseundervisning og i gruppearbejdet. Den faglige argumentation er dog usikker, og på et lavere teoretisk niveau, og der inddrages sjældent viden fra aktuelle politiske spørgsmål. |
| **7****God** | **Teori og begreber:**Du viser forståelse for samfundsfaglige teorier og begreber. Der mangler præcision og overblik.**Empiri:**Du viser viden om aktuelle samfundsforhold og kobler dem en gang imellem til undervisningen. Du viser en god bearbejdning og forståelse af samfundsfagligt materiale og kan udlede centrale pointer. Eks.i tabeller, artikler, figurer osv. Du anvender samfundsfaglige teorier og begreber på samfundsfagligt materiale. Du mangler dog nuancer og overblik. Anvendelsen er mindre udfoldede. **Metode:**Du viser en vis indsigt i de grundlæggende dele af samfundsfaglig metode, og udviser en relativ sikker anvendelse. Du kender for eksempel forskellen på kvalitativ-, kvantitativ-, case- og komparativ metode. Du kender og kan anvende flere af begrebsparrene. **Problemstillinger:**Kan opstille og besvare samfundsfaglige problemstillinger. De taksonomiske niveauer er på plads.**Formidling:**Du deltager med faglige indlæg i klasseundervisning og i gruppearbejdet. Der anvendes teori og viden om aktuelle politiske spørgsmål. Der mangler dog dybde og nuancer.  |
| **10****Fortrinlig** | **Teori og begreber:**Du viser fortrinlig forståelse for samfundsfaglige teorier og begreber.Du kan forholde dig til styrkerne og svaghederne i de enkelte teorier**Empiri:**Du viser en solid viden om aktuelle samfundsforhold og kobler dem selvstændigt til undervisningen. Du viser en solid bearbejdning og forståelse af samfundsfagligt materiale, og kan selvstændigt udlede centrale pointer. Eks. i tabeller, artikler, figurer osv.Du anvender samfundsfaglige teorier og begreber på samfundsfagligt materiale fokuseret og præcist.**Metode:**Du viser solid indsigt i samfundsfaglig metode og udviser en sikker anvendelse. Du kan for eksempel reflektere over styrker og svagheder ved eksempelvis kvalitativ-, kvantitativ-, case- og komparativ metode. Du kan anvende begrebsparrene sikkert. **Problemstillinger:**Kan opstille og besvare samfundsfaglige problemstillinger. De taksonomiske niveauer er på plads.**Formidling:**Du deltager med relevante faglige indlæg i klasseundervisningen og i gruppearbejdet.Din faglige argumentation understøttes af relevante teorier, begreber og faglig refleksionRelevant teori og viden om aktuelle politiske spørgsmål anvendes nuanceret og præcist.  |
| **12****Fremragende** | **Teori og begreber:**Du viser dyb forståelse for samfundsfaglige teorier og begreber. Du kan forholde dig til styrkerne og svaghederne i de enkelte teorier. Du viser stort overblik over fagets forskellige teorier og begreber, og kan anvende disse på tværs af fagets discipliner. Du kan herunder sikkert placere dem under fagets kernestofområder.**Empiri:**Du demonstrerer faglig sikkerhed, overblik og forståelse for sammenhænge i det samfundsfaglige materiale. Eks.i tabeller, artikler, figurer osv. **Metode:**Du viser solid indsigt i samfundsfaglig metode og udviser en sikker anvendelse. Du kan for eksempel reflektere over styrker og svagheder ved eksempelvis kvalitativ-, kvantitativ-, case- og komparativ metode. Du kan anvende begrebsparrene sikkert. **Problemformuleringer:**Kan opstille og besvare samfundsfaglige problemstillinger. De taksonomiske niveauer er på plads.**Formidling:**Dine faglige indlæg i klasseundervisningen og i gruppearbejdet er præget af selvstændighed og din faglige argumentation understøttes af relevante teorier, begreber og faglig refleksion på et højt niveau.Relevant teori og viden om aktuelle politiske spørgsmål anvendes nuanceret, præcist og på tværs af fagets discipliner.  |